**E L Ő T E R J E S Z T É S**

# A Képviselő-testület 2023. január 26-i rendes ülésére

**Tárgy:** A Margit-negyed Döntés-előkészítő és Tanácsadó Testülettel kapcsolatos döntés meghozatala

**Készítette:** …………………………….

dr. Toók Gabriella

Vagyonhasznosítási és Ingatlan-nyilvántartási Osztály vezetője

**Egyeztetve:** ……………………….

 dr. Varga Előd Bendegúz

 alpolgármester

**Látta:** ……………………….

dr. Szalai Tibor

 jegyző

……………………….

 dr. Silye Tamás

 jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület a 318/2020. (X.29.) határozatában úgy döntött, hogy 9 hónap időtratamra létrehozza a Margit-Negyed Döntés-előkészítő és Tanácsadó Testületet (továbbiakban MNDTT, vagy testület).

A fent hivatkozott határozatban meghatározásra került a testület mandátuma, hatásköre és a tagjai is, akik az alábbiak:

*„****A testület tagjai***

*A kultúráért és innovációért felelős alpolgármester, mint a városvezetés részéről delegált tag, aki egyben a testület elnöke*

*Polgármester által felkért 1 delegált képviselő tag a Gazdasági és Tulajdonosi Bizottság részéről*

*Polgármester által felkért 1 delegált képviselő tag a Közoktatási, Közművelődési, Sport, Egészségügyi, Szociális, és Lakásügyi Bizottság részéről*

*Polgármester által felkért 1 delegált szakértő tag a II. Kerületi Kulturális Közhasznú Nonprofit Kft. részéről*

*Polgármester által felkért 1 delegált szakértő tag a II. Kerületi Városfejlesztő Zrt. részéről*

*Megalakuló ülésén az MNDTT felkéri a kommunikációért és közösségi kapcsolatokért felelős igazgató nyilvános felhívása alapján kiválasztott együttműködő partnert, hogy delegáljanak összesen 3 szakértő tagot az MNDTT testületébe. A delegált tagokat a Polgármester kéri fel, hogy vegyenek részt az MNDTT szakértői véleményező, javaslattevő munkájában.*

*Megalakuló ülésén az MNDTT javaslatára a Polgármester felkér egy, a témában kompetens kerületi közéleti személyiséget, hogy csatlakozzon az MNDTT szakértői véleményező, javaslattevő munkájához a tágabb nyilvánosság érdekében és kerületi lakosok képviseletében.”*

Ezt követően a Képviselő-testület a 247/2021.(VIII.31.) határozatában a testület mandátumát határozatlan időre, de legfeljebb a Margit-Negyed Döntés-előkészítő és Tanácsadó Testületet fennállásáig meghosszabbította.

Az elmúlt időszak tapasztalati és a feladatok sokrétűségéből kifolyólag szükségessé vált, hogy a testület munkájának folyamatos, zavartalan biztosítása érdekében az elnök távolléte vagy akadályozatása esetén, állandó elnökhelyettese legyen, aki továbbra is díjazás nélkül végzi munkáját.

Kérem a T. Képviselő-testületet az előterjesztés megvitatására az alábbi határozati javaslat elfogadására!

**Határozati javaslat**

A Képviselő-testület a 318/2020.(X.29.) határozattal 9 hónap időtartamra létrehozott, majd a 247/2021.(VIII.31.) határozattal mandátumát határozatlan időre, de legfeljebb a Margit-negyed project fennállásáig meghosszabbított Margit-negyed Döntés-előkészítő és Tanácsadó Testület tagjainak felsorolását az alábbiakkal egészíti ki:

„Az elnök munkáját a fenti tagok közül a mindenkori szakmai fővédnöki feladatokat ellátó szakértő tag, mint elnökhelyettes segíti az alábbiak szerint:

* az elnökhelyettes korlátozás nélkül helyettesíti a Margit-negyed Döntés-előkészítő és Tanácsadó Testület elnökét annak távolléte, illetve akadályoztatása esetén, így többek között összehívhatja és levezetheti a testület ülését;
* az elnök felkérésére szakmai koordinációs feladatokat láthat el az Önkormányzat hivatala, valamint annak osztályai és cégei felé; az elnök felhatalmazásával önállóan is egyeztethet külső partnerekkel, előttük teljes joggal képviselheti a testületet.”

A Polgármester felkéri a Margit-negyed Döntés-előkészítő és Tanácsadó Testületet, hogy a fentieket vezesse át Ügyrendjén.

**Felelős**: Polgármester

**Határidő**: 2023. február 28.

***A határozati javaslat elfogadása minősített többségű szavazati arányt igényel.***

**Budapest, 2023. január 17.**

**Berg Dániel**

alpolgármester s.k.